П Р О Т О К О Л   № 14

от заседанието на КОМИСИЯ ПО
АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 18.12.2012 г.

Днес, 18.12.2012 г. /вторник/ от 15:00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ
РУМЕН БОЕВ
ЮЛИАНА КОЛЕВА - отсъства
РУМЕН ГЕОРГИЕВ
КАМЕН ИВАНОВ 
МАРИЯ КУЗМАНОВА
МИЛКА ИТОВА	

На заседанието присъства и експертният сътрудник към комисията Красимира Василева – началник-отдел „ЮОДКВСС” в дирекция „Правна”.

1. ОТНОСНО: Предложения относно щатната численост на магистратите.
Приложение: Писмо с вх.№ 92-00-231/11.12.2012 г. от Радка Цариградска.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение писмото от г-жа Радка Цариградска.
1.2. Щатната обезпеченост на съдилищата и прокуратурите с младши съдийски и младши прокурорски бройки ще бъде анализирана в рамките на общия анализ, който се предвижда да бъде изготвен до края на януари 2013 г., след което комисията ще излезе с предложение за оптимизиране на щатовете.
1.3. Копие от решението по т. 1.2. да се изпрати на г-жа Радка Цариградска.

2. ОТНОСНО: Информация от районните съдилища и районните прокуратури в съдебен район Хасково, в изпълнение на решение на Комисията за предотвратяване и установяване на конфликт на интереси и взаимодействие с ИВСС по протокол № 3/29.10.2012 г.
Приложение: Извлечение от протокол № 8/03.12.2012 г. на Комисията за предотвратяване и установяване на конфликт на интереси и взаимодействие с ИВСС.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение информацията от районните съдилища и районните прокуратури в съдебен район Хасково.

3. ОТНОСНО: Акт за резултатите от комплексна планова проверка в Административен съд – гр. Бургас, извършена от ИВСС през 2011 г.
Приложение: Извлечение от протокол № 70/04.12.2012 г. на Комисия по предложенията и атестирането на ВСС.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1.  Приема за сведение изводите и препоръките на Инспектората към ВСС, изложени в Акт за резултати от извършена проверка на Административен съд гр. Бургас през 2011 г. 
3.2. Отлага обсъждането на сигнала на ИВСС в писмо вх. № 11-12-113/09.08.2011 г.  във връзка оптимизиране щатната численост на Административен съд гр. Бургас, с оглед предстоящо изготвяне на актуална статистика за натовареността за 2012 г.
3.3. Възлага на експертния сътрудник Румен Митев да изготви актуална справка за натовареността на Административен съд гр. Бургас.

4. ОТНОСНО: Обсъждане на напредъка по изпълнение на дейностите, определени в Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност.
Приложение: Извлечение от Графика на неотложните мерки и действия на правителството и органите на съдебната власт.

КОМИСИЯТА ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Отчита изпълнение от страна на комисията на заложените мерки и действия в графика към момента.
4.2. След определяне от работната група на избрани съдилища от различни нива, комисията да внесе във ВСС проект за решение за възлагане на административните ръководители на тези избрани съдилища за наблюдение на времетраенето на съдебните процеси от образуването на дело до неговото приключване в съответната инстанция.

ПРЕДСЕДАТЕЛ
НА КОМИСИЯТА:   / п /

КАЛИН КАЛПАКЧИЕВ